CELEX: 22012D0225
Language: hr
Date: 2012-12-07 00:00:00
Title: Odluka Zajedničkog odbora EGP-a br. 225/2012 od 7. prosinca 2012. o izmjeni Priloga XV. (Državne potpore) Sporazumu o EGP-u

11/Sv. 117
            
            
               HR
            
            
               Službeni list Europske unije
            
            
               246
            
         22012D0225
   
               L 081/27
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 225/2012
   od 7. prosinca 2012.
   o izmjeni Priloga XV. (Državne potpore) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, (dalje u tekstu „Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu Komisije (EU) br. 360/2012 od 25. travnja 2012. o primjeni članaka 107. i 108. Ugovora o funkcioniranju Europske unije na potpore de minimis koje se dodjeljuju poduzetnicima koji pružaju usluge od općeg gospodarskog interesa (1) treba unijeti u Sporazum o EGP-u.
            
         
               (2)
            
            
               Uredbi Komisije (EZ) br. 69/2001 (2) koja je uključena u Sporazum o EGP-u istekao je rok i stoga se treba staviti izvan snage sukladno Sporazumu o EGP-u.
            
         
               (3)
            
            
               Prilog XX. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Prilog XV. Sporazumu o EGP-u mijenja se kako slijedi:
   
               1.
            
            
               Tekst točke 1.e (Uredba Komisije (EZ) br. 69/2001), briše se.
            
         
               2.
            
            
               Iza točke 1.h (Odluka Komisije 2012/21/EU) umeće se sljedeće:
               
                           „1ha.
                        
                        
                           
                              32012 R 0360: Uredba Komisije (EU) br. 360/2012 od 25. travnja 2012. o primjeni članaka 107. i 108. Ugovora o funkcioniranju Europske unije na potpore de minimis koje se dodjeljuju poduzetnicima koji pružaju usluge od općeg gospodarskog interesa (SL L 114, 26.4.2012., str. 8.).
                           Odredbe Uredbe, u smislu ovog Sporazuma, sadrže sljedeće prilagodbe:
                        
                     
                           (a)
                        
                        
                           u članku 1. stavku 1., riječi ‚članak 106. stavak 2. Ugovora’ mijenjaju se i glase ‚članak 59. stavak 2. Sporazuma o EGP-u’;
                        
                     
                           (b)
                        
                        
                           sljedeće se dodaje u članak 1. stavak 2.:
                           ‚Uredba se primjenjuje samo na sektore obuhvaćene člancima 61. do 64. Sporazuma o EGP-u.’;
                        
                     
                           (c)
                        
                        
                           u članku 2. stavku 1., riječi ‚članak 107. stavak 1. Ugovora’ mijenjaju se i glase ‚članak 61. stavak 1. Sporazuma o EGP-u’;
                        
                     
                           (d)
                        
                        
                           u članku 2. stavak 1. riječi ‚članak 108. stavak 3. Ugovora’ mijenjaju se i glase ‚članak 1. stavak 3. Protokola 3 Sporazumu o nadzoru i sudu’.”
                        
                     
         Članak 2.
   Tekst Uredbe (EU) br. 360/2012 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 8. prosinca 2012., pod uvjetom da su sve obavijesti iz članka 103. stavka 1. Sporazuma o EGP-u podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. prosinca 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 114, 26.4.2012., str. 8.
   
      (2)  SL L 10, 13.1.2001., str. 30.
   
      (3)  Ustavni zahtjevi nisu navedeni.